text: Golf: Det var godt i sidste uge. Det tegner godt i denne uge
  07 september 2014 kl. 05.27
  Line Vedel har gjort det fint indtil videre i en golfturnering i Sverige. I dag venter finalen.
  I sidste uge blev Line Vedel nummer fem ved en turnering på LPGA Touren i Portland i USA.
  Alt tyder på en ligeså god præstation i dag, når hun i dag spiller i finalen i The Helsingborg Open i Sverige.
  Her ligger Line Vedel nummer fem, med tre runder i 70 slag.
  Placeringen som nummer fem gør, at Line søndag teer ud i næstsidste tre-bold i Helsingborg, hvor medspillerne bliver Christine Wolf fra Østrig og Becky Brewerton fra Wales. 
  Inden de sidste 18 huller har Line tre slag op til Rebecca Artis fra Australien på andenpladsen og fem slag op til Dewi Claire Schreefel fra Holland.
  